หมวดเจี๊ยบ ชี้ 3 เงื่อนไข โว ทำไมคนรุ่นใหม่ ร่วม วิ่งไล่ลุง เพียบ 
หมวดเจี๊ยบ ชี้ เงื่อนไข ทำคนรุ่นใหม่ วิ่งไล่ลุง จำนวนมาก คือ ปัญหา 2 มาตรฐาน-ล้มเหลวแก้เศรษฐกิจ และปิดกั้นเสรีภาพประชาชน จี้ เสียสละ ลาออกวันที่ 13 ม.ค. ร.ท.หญิง สุณิสา ทิวากรดำรง รองโฆษกพรรคเพื่อไทย กล่าวว่า จากกิจกรรมวิ่งไล่ลุง จะเห็นว่ามีสัดส่วนของคนรุ่นใหม่เข้าร่วมกิจกรรมค่อนข้างเยอะ ซึ่งสาเหตุที่ทำให้คนหนุ่ม-สาว ออกมาแสดงพลังต่อต้านรัฐบาลประยุทธ์ จำนวนมากขนาดนี้ น่าจะเกิดจากเงื่อนไข 3 ประการ คือ 1. ปัญหา 2 มาตรฐานในสังคมไทย เพราะคนฝ่ายรัฐบาลทำอะไรก็ไม่ผิด เช่น นักการเมืองฝ่ายรัฐบาลบุกรุกป่าสงวน ก็ยังลอยนวลอยู่ได้ หรือนักการเมืองที่ย้ายค่ายไปอยู่กับรัฐบาล หรือทำตัวเป็นงูเห่า ก็รอดคดีได้ราวกับมีปาฏิหาริย์ เป็นต้น เงื่อนไขที่ 2 คือ ความล้มเหลวในการแก้ปัญหาเศรษฐกิจของรัฐบาล ที่บริหารประเทศมานาน 5-6 ปี ทำให้คนไทยยากจน และเป็นหนี้ท่วมหัวเป็นอันดับต้นๆ ของโลก โดยแบงก์ชาติ ระบุว่า คนไทยเป็นหนี้ภาคครัวเรือน 13 ล้านล้านบาท ซึ่งสูงเป็นอันดับที่ 2 ของเอเชีย และเป็นอันดับที่ 11 ของโลก โดยครึ่งหนึ่งของคนรุ่นใหม่ อายุ 30 ปี กำลังเป็นหนี้บัตรเครดิต และสินเชื่อรถยนต์ และ 20% ของหนี้เสียหรือ NPL กระจุกตัวอยู่กลุ่มคนอายุ 29 ปี ซึ่งเป็นคนรุ่นใหม่ และนอกจากจะเป็นหนี้แล้ว ยังหางานทำยาก เพราะตัวเลขคนตกงานไตรมาส 3 ของปี 2562 มีจำนวน 385000 คน โดย 45% ของผู้ตกงาน เป็นคนจบปริญญาตรี ในขณะที่มีธุรกิจจดทะเบียนเลิกกิจการ ถึง 14070 แห่ง ณ เดือนตุลาคม 2562 ซึ่งมากกว่าช่วงเวลาเดียวกันของปีที่แล้ว ดัชนีความเชื่อมั่นของผู้บริโภค ก็ตกต่ำที่สุดในรอบ 68 เดือน เพราะคนไม่เชื่อมั่นในเสถียรภาพทางเศรษฐกิจและการเมือง และไม่เชื่อมั่นว่า จะมีงานทำนอกจากนี้ ยอดการส่งออกก็ติดลบหนักที่สุดในรอบ 4 ปี ทำให้รายได้การส่งออกไทยหายไป 400000 ล้านบาท และคาดว่าภาพรวมการส่งออกไทยทั้งปี 2562 น่าจะติดลบมากกว่า 3 เปอร์เซ็นต์ เพราะยอดส่งออกในไตรมาสที่ 4 ของปี 2562 ติดลบถึง 4.64 % ซึ่งติดลบหนักที่สุดในรอบ 4 ปี เมื่อบวกเข้ากับสถานการณ์ค่าเงินบาทที่แข็งค่ามากที่สุดในเอเชีย เมื่อเทียบกับดอลลาร์สหรัฐฯ ก็ส่งผลให้ ส่วนแบ่งของสินค้าไทยในตลาดโลกลดลงเหลือ 1.38 % จากเดิมมีส่วนแบ่ง 1.5% โดยตลาดสินค้าที่หายไป คือ จีนและอินเดียส่วนเงื่อนไขที่ 3 คือ ปัญหาการปิดกั้นสิทธิและเสรีภาพในการแสดงออกของประชาชนอย่างหนักในช่วง 5-6 ปีที่ผ่านมา ทำให้คนรุ่นใหม่รู้สึกอึดอัดจึงออกมาแสดงพลังดังกล่าว ทั้งๆ ที่ โดนกีดกันทุกวิถีทาง ทั้งส่งเจ้าหน้าที่ตามประกบคนที่จะเข้าร่วมกิจกรรม และดิสเครดิตว่า กิจกรรมดังกล่าวสร้างความแตกแยกในบ้านเมืองและยังมีการปล่อยข่าวข่มขู่ผู้เข้าร่วมกิจกรรมว่า อาจไม่ปลอดภัยจากมือที่สาม แต่คนรุ่นใหม่ก็ยังออกมาแสดงพลังต่อต้านรัฐบาลประยุทธ์จำนวนมากอยู่ดี คงเพราะคนรุ่นใหม่ เป็นห่วงอนาคตของประเทศ มากกว่าห่วงความปลอดภัยของตัวเอง และสิ่งที่น่ากลัวสำหรับพวกเขาไม่ใช่มือที่สาม แต่สิ่งที่คนรุ่นใหม่ กลัวมากกว่า คือ กลัวว่า พล.อ.ประยุทธ์ จันทร์โอชา จะอยู่บริหารประเทศนานเกินไป เพราะจะยิ่งทำให้ประเทศถอยหลังลงคลอง และเศรษฐกิจจะยิ่งพังพินาศทั้งนี้ จะเห็นว่า เงื่อนไขที่ทำให้คนรุ่นใหม่ออกมาแสดงพลังขับไล่รัฐบาล ก็เป็นเงื่อนไขเดิมๆ ที่เคยทำให้เกิดม็อบคนเสื้อแดงในอดีต นอกจากนี้ กลุ่มคนที่สร้างเงื่อนไขสองมาตรฐานในสังคมไทย ก็ยังเป็นกลุ่มคนเดิม ๆ แต่วันนี้ แต่งหน้าทาปากใหม่ แปลงร่างกลายเป็นรัฐมนตรีในรัฐบาล บ้างก็ใส่สูทเป็น ส.ว. บ้างก็เป็น ส.ส. เป็นต้น ดังนั้น คนเหล่านี้ก็อย่าไปสบประมาทใครว่าเป็นม็อบข้างถนน เพราะที่มาในการเข้าสู่อำนาจของพวกท่านก็คือ ม็อบข้างถนน ที่สมคบคิดกันแบ่งอำนาจจากรัฐบาลที่มาจากการเลือกตั้ง และปูทางให้ทหารยึดอำนาจในอดีต ในส่วนของรัฐบาล ก็ไม่ควรรับมือม็อบขับไล่รัฐบาลด้วยการจัดม็อบชนม็อบ เพราะจะยิ่งเติมไฟของความขัดแย้ง และหาก พล.อ. ประยุทธ์ ไม่อยากเห็นบ้านเมืองวุ่นวาย ก็ควรเสียสละด้วยการลาออกจากตำแหน่งนายกรัฐมนตรี เพื่อหลีกทางให้คนอื่นเข้ามาแก้ปัญหา และกอบกู้เศรษฐกิจของประเทศ บ้านเมืองจะได้เจริญขึ้นและไม่วุ่นวาย.
หมวดเจี๊ยบ ชี้ เงื่อนไข ทำคนรุ่นใหม่ วิ่งไล่ลุง จำนวนมาก คือ ปัญหา 2 มาตรฐาน-ล้มเหลวแก้เศรษฐกิจ และปิดกั้นเสรีภาพประชาชน จี้ เสียสละ ลาออก 
วิ่งไล่ลุง,เดินเชียร์ลุง,หมวดเจี๊ยบ,ประยุทธ์ จันทร์โอชา,คนรุ่นใหม่วิ่งไล่ลุง,สุณิสา ทิวากรดำรง,เพื่อไทย,ข่าวทั่วไป